A BIZOTTSÁG HATÁROZATA
(2007. október 22.)
az önkéntes modulációnak az Egyesült Királyságban való alkalmazásából eredő nettó összegeknek a 2007 és 2012 közötti naptári évekre történő meghatározásáról
(az értesítés a C(2007) 5104. számú dokumentummal történt)
(Csak az angol nyelvű szöveg hiteles)
(2007/679/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK rendeletben meghatározott közvetlen kifizetések önkéntes modulációjára vonatkozó részletes szabályok megállapításáról, valamint az 1290/2005/EK rendelet módosításáról szóló, 2007. március 27-i 378/2007/EK tanácsi rendeletre (1) és különösen 4. cikkének (1) bekezdésére,
mivel:
(1)
A 378/2007/EK rendelet 1. cikkének (1) bekezdése értelmében azon tagállamok, amelyek e rendelet hatálybalépésekor a közvetlen kifizetésekre vonatkozó, az 1259/1999/EK tanácsi rendelet 4. cikke által megállapított választható modulációs rendszerről az 1782/2003/EK tanácsi rendelet által megállapított kötelező modulációs rendszerre történő áttérésre vonatkozó szabályok megállapításáról szóló, 2004. szeptember 22-i 1655/2004/EK bizottsági rendelet (2) 1. cikkében említett rendszert alkalmazzák, önkéntes modulációnak nevezett csökkentést alkalmazhatnak a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló, 2003. szeptember 29-i 1782/2003/EK tanácsi rendelet (3) 2. cikkének d) pontja szerinti közvetlen kifizetések valamennyi, a 2007 és 2012 közötti időszak során az említett rendelet 2. cikkének e) pontja értelmében területükön egy adott naptári évben odaítélendő összegére.
(2)
A 378/2007/EK rendelet 2. cikke értelmében a tagállamoknak a hatálybalépéstől számított két hónapon belül meg kell határozniuk a 2007 és 2012 közötti időszakra alkalmazandó önkéntes moduláció éves mértékét és ezt közölniük kell a Bizottsággal, egy felmérést is továbbítva számára e moduláció alkalmazásának várható hatásáról.
(3)
A 378/2007/EK rendelet 3. cikkének (1) bekezdése értelmében bármely tagállam, amely e rendelet hatálybalépésekor alkalmazza a közvetlen kifizetések kiegészítő csökkentéseire vonatkozó, az 1655/2004/EK rendelet 1. cikkében említett rendszert és regionális szinten alkalmazza a közvetlen kifizetési rendszert, a 2007-2012-es időszakra vonatkozóan dönthet úgy, hogy objektív szempontok alapján regionálisan differenciált mértékeket alkalmaz. Az érintett tagállamok bármely régiója esetében a maximális mérték 20 %.
(4)
A 378/2007/EK rendelet 3. cikkének (2) bekezdése értelmében minden olyan tagállamnak, amely regionálisan differenciált önkéntes modulációs mértékeket alkalmaz, az említett rendelet hatálybalépésétől számított két hónapon belül be kell nyújtania a Bizottságnak vizsgálatra a 2007-2012-es időszakra vonatkozó következő adatokat: a) az egyes régiókra és az egész területre vonatkozó önkéntes moduláció éves mértékét, b) az önkéntes moduláció keretében csökkentendő összegek éves összesítése, c) adott esetben az említett rendelet 1. cikke (3) bekezdésének második albekezdésében említett kiegészítő támogatási összeg fedezéséhez szükséges éves kiegészítő összegek éves összesítése, valamint d) a b) és c) pontban említett összegek megállapítására használt statisztikai és egyéb háttéradatok.
(5)
A 378/2007/EK rendelet 4. cikkének (1) bekezdése értelmében a Bizottságnak meg kell határoznia az önkéntes moduláció alkalmazásából származó nettó összegeket a következők alapján: az önkéntes modulációra vonatkozó egységes nemzeti mérték esetében alkalmazott számítás; a regionálisan differenciált mértékeket alkalmazó tagállamok esetében a tagállamok által az említett rendelet 3. cikkének (2) bekezdésében előírtak szerint közölt összegek.
(6)
Az Egyesült Királyság a következő éves mértékekről tájékoztatta a Bizottságot a regionális szinten meghatározott önkéntes modulációra vonatkozóan:
Régió
2007
2008
2009
2010
2011
2012
Anglia
12 %
13 %
14 %
14 %
14 %
14 %
Észak-Írország
4,5 %
6 %
7 %
8 %
9 %
9 %
Wales
0 %
2,5 %
4,2 %
5,8 %
6,5 %
6,5 %
Skócia
5 %
8 %
8,5 %
9 %
9 %
9 %
(7)
Az Egyesült Királyság az önkéntes moduláció keretében csökkentendő összegek éves összesítését is továbbította, valamint egy felmérést is e moduláció alkalmazásának várható hatásáról.
(8)
Meg kell határozni tehát az önkéntes modulációnak az Egyesült Királyságban való alkalmazásából eredő nettó összegeket,
ELFOGADTA EZT A HATÁROZATOT:
1. cikk
A 2007 és 2012 közötti naptári évekre az önkéntes modulációnak az Egyesült Királyságban való alkalmazásából eredő nettó összegeket e határozat melléklete határozza meg.
2. cikk
Ez a határozat a 2008-as pénzügyi évtől alkalmazandó.
3. cikk
Ennek a határozatnak az Egyesült Királyság a címzettje.
Kelt Brüsszelben, 2007. október 22-én.